text: Enlige mødre slapper af i naturen
  31 oktober 2012 kl. 12.42
  En undersøgelse i Fredericia viser, at enlige mødre især bruger naturen til at slappe af i.
  Trelde Næs er meget populært blandt fredericianere - uanset hvor de bor i kommunen. Det viser en naturundersøgelse, kommunen har foretaget.
  - Det viser blot, at når vi har et naturområde med en særlig kvalitet, som Trelde Næs har, så vil borgerne også besøge området, selvom det er forbundet med ekstra transporttid, siger udvalgsformand John Bader.
  Blandt de mest populære naturområder er Østerstrand, Fredericia Vold og Madsby Parken. 
  Undersøgelsen viser også, at der er sammenhænge mellem alder og familiesituation i forhold til hvilke områder, der besøges og formålet med besøget. 
  Således svarer 82 % af enlige med børn, at et af formålene med naturbesøgene er afstresning.
  